ZurichNLP/romansh-municipal-text-corpus huggingface dataset:
Rumantsch: Igl onn 2021 ei plinavon la communicaziun dalla vischnaunca vegnida prida sut la marella e la collaboraziun vegnida tschentada si concepziunalmein da niev cun ina persuna externa dil fatg. La communicaziun ei daventada fetg cumplexa cun la fusiun ed ils differents canals, gruppas en mira ed ils dus lungatgs. Il medem mument creschan las pretensiuns en connex cun la commu-nicaziun adina pli fetg. Per saver prestar la communicaziun sur ils divers canals (pagina d'inter-net, Fegl ufficial dalla Surselva, medias, Porta Cotschna, medias socialas e mesiras specificas da communicaziun sco occurrenzas d'informaziun, fiasta per burgheis giuvens, broschura da beinve-gni) orientada allas gruppas en mira ed effectiv en favur dalla populaziun, duei ella vegnir rinfor-zada e coordinada meglier. Niev duei per exempel la Porta Cotschna cumparer quater gadas ad onn, en in vestgiu refrestgentau, per saver rapportar a moda pli actuala davart ils temas. Ultra da quei ei planisau d'organisar annualmein in'occurrenza da partenaris da commerci, dallas fa-tschentas, tala serva sco plattafuorma per la construcziun d'ina reit e la communicaziun politica. Plinavon duei in aperitiv annual per ils niev-arrivai haver liug per scaffir il contact cun novas ha-bitontas e habitonts e promover lur integraziun ella vischnaunca. Medemamein duei la reit cun ils partenaris ordeifer la regiun (fundaziuns, anteriuras vischnauncas da padrinadi, etc.) vegnir rinforzada cun in brat regular.
Deutsch: 2021 wurde zudem die Kommunikation der Gemeinde unter die Lupe genommen und in Zu-sammenarbeit mit einer externen Fachperson konzeptionell neu aufgestellt. Die Kommunikati-on ist mit der Fusion und den unterschiedlichen Kanälen, Anspruchsgruppen und den zwei Spra-chen sehr komplex geworden. Gleichzeitig wachsen die Ansprüche an die Kommunikation im-mer mehr. Um die Kommunikation über die diversen Kanäle (Internetseite, Amtsblatt Surselva, Medien, Porta Cotschna, soziale Medien und spezifische Kommunikationsmassnahmen wie In-formationsveranstaltungen, Jungbürgerfeier, Willkommensbroschüre) zielgruppengerecht und wirksam zum Wohl der Bevölkerung erbringen zu können, soll sie gestärkt und besser koordi-niert werden. Neu soll z.B. die Porta Cotschna vier Mal pro Jahr erscheinen, in einem aufge-frischten Kleid, um aktueller über Themen berichten zu können. Zudem ist geplant, einen jähr-lichen Partner-Anlass für das Gewerbe, die Unternehmen, um als Plattform für den Netzwerk-aufbau und die politische Kommunikation zu dienen. Ebenfalls soll neu jährlich ein Neuzuzüger-Apéro stattfinden, um den persönlichen Kontakt zu neuen Einwohnerinnen und Einwohnern herzustellen und ihre Integration in die Gemeinde zu fördern. Ebenso soll das Netzwerk mit Partnern ausserhalb der Region (Stiftungen, ehemalige Patengemeinden, etc.) mit einem regel-mässigen Austausch gestärkt werden.
Rumantsch: Quei pretenda denton in minimum da resursas sco era cumpetenzas el sectur dalla communica-ziun e lavur da publicitad ch'ein oz buc avon maun.
Deutsch: Dies bedingt jedoch ein Minimum an Ressourcen sowie Kompetenzen im Bereich Kommunikati-on und Öffentlichkeitsarbeit, die heute nicht vorhanden sind.
Rumantsch: Sin fundament dalla situaziun da partenza explicada cheusura duei ina plazza vegnir scaffida che metta a disposiziun resursas el sectur dil svilup communal e dil liug/communicaziun. Egl organi-gram duei la plazza vegnir annectada sco plazza da stab tier il presidi communal. Ultra da quei vegn priu en vesta che quella persuna surpren era la substituziun dil menader canzlia. Cun la reorganisaziun dall'administraziun communala igl uost 2021 ein era las substituziuns vegnidas organisadas da niev. La finamira era da reglar las substituziuns dils commembers dalla direcziun enteifer las partiziuns per che la cumpetenza dil fatg e la savida davart las lavurs enteifer las par-tiziuns seigi dada. Ella partiziun canzlia maunca actualmein ina sligiaziun per ina substituziun che funcziuna. La dimensiun dalla plazza duei muntar a 60 tochen 80 pertschien d'ina plazza cum-pleina. Il spazi tier la dimensiun dalla plazza ei impurtonts per plidentar dapli candidatas ni can-didats potenzials.
Deutsch: Aufgrund der oben dargestellten Ausgangslage soll eine Stelle geschaffen werden, welche Res-sourcen im Bereich Gemeinde-/Standortentwicklung/Kommunikation zur Verfügung stellt. Im Organigramm sollte die Stelle als Stabsstelle beim Gemeindepräsidium angegliedert sein. Zudem wird angestrebt, dass diese Person auch die Stellvertretung des Leiters Kanzlei übernimmt. Mit der Reorganisation der Gemeindeverwaltung per August 2021 wurden auch die Stellvertretun-gen neu organisiert. Dabei war es das Ziel, die Stellvertretungen der Geschäftsleitungsmitglieder innerhalb der Abteilungen geregelt zu haben, damit die fachliche Kompetenz und das Wissen über die Arbeiten innerhalb der Abteilungen bei der Stellvertretung gegeben sind. In der Abtei-lung Kanzlei fehlt derzeit eine funktionierende Lösung für die Stellvertretung. Der Stellenum-fang soll 60 bis 80 Prozent einer Vollzeitstelle betragen. Der Handlungsspielraum beim Stellen-umfang ist wichtig, um in diesem speziellen Fachbereich mehr potenzielle Kandidatinnen oder Kandidaten anzusprechen.
Rumantsch: Tier ina dimensiun dalla plazza da 60 tochen 80 pertschien e cun la presumziun dad ina persuna cun ina certa experientscha professiunala eis ei da quintar cun cuosts da paga brutto da 72'000 tochen 94'000 francs (paga d'entrada incl. contribuziuns dalla patruna). Cunquei che la plazza digl archivar communal dad 80 pertschien (10 pertschien eran per la partiziun segirtad ed ein vegni surpri dalla controlla da habitonts) ei vegnida organisada da niev e reducida sin 30 tochen 40 pertschien muort la pensiun sa la scaffida dalla plazza svilup communal vegnir cumpensada per ina part cun quella reducziun.
Deutsch: Bei einem Stellenumfang von 60 bis 80 Prozent und unter der Annahme einer Person mit einer gewissen beruflichen Erfahrung ist mit Bruttolohnkosten von 72'000 bis 94'000 Franken (Ein-stiegslohn inkl. AG-Beiträge) zu rechnen. Da die Stelle des Gemeindearchivars von 80 Prozent (10 Prozent war für den Bereich Sicherheit und wurde der Einwohnerkontrolle übertragen) auf-grund der Pensionierung neu ausgerichtet und auf 30 bis 40 Prozent reduziert wurde, kann die Schaffung der Stelle Gemeindeentwicklung zu einem Teil über diese Reduktion kompensiert werden.
Rumantsch: La suprastonza communala ei perschuadida che quellas resursas e cumpetenzas ein in sustegn essenzial per il svilup communal ed igl augment dall'attractivitad sco liug da habitar, luvrar e serevegnir. Igl ei impurtont che la vischnaunca accelerescha activamein il svilup enstagl da sere-trer egl administrar, malgrad la situaziun finanziala che resta pretensiusa. Ulteriuramein ei la communicaziun impurtonta ch'ademplescha las pretensiuns creschentas en quei sectur ed ella varietad dils canals e che la populaziun vegn contonschida, la quala secumpona da differentas gruppas da mira cun pretensiuns vastas.
Deutsch: Der Gemeindevorstand ist überzeugt, dass diese Ressourcen und Kompetenzen eine wesentli-che Unterstützung für die Gemeindeentwicklung und die Steigerung der Attraktivität als Lebens-, Arbeits- und Erholungsraum sind. Es ist wichtig, dass die Gemeinde trotz einer finanziell nach wie vor anspruchsvollen Situation aktiv die Entwicklung vorantreibt und sich nicht aufs Verwal-ten zurückzieht. Ebenso wichtig ist eine Kommunikation, die den wachsenden Ansprüchen in diesem Bereich, der Vielfalt der Kanäle gerecht wird und die Bevölkerung, welche aus unter-schiedlichen Anspruchsgruppen mit vielfältigen Bedürfnissen besteht, erreicht.
Rumantsch: Tenor igl art. 40 dalla constituziun communala ha la suprastonza communala la cumpetenza per scaffir novas plazzas. Cunquei ch'ils mieds corrispundents fagevan aunc buca part el preventiv 2022 ein els ussa d'approbar separadamein dil parlament communal.
Deutsch: Gemäss Art. 40 der Gemeindeverfassung obliegt dem Gemeindevorstand die Kompetenz zur Schaffung neuer Stellen. Da die entsprechenden Mittel jedoch noch nicht im Budget 2022 ent-halten waren, sind sie nun separat vom Gemeindeparlament zu genehmigen.
Rumantsch: Per far avanzar projects futurs per il svilup, eliminar stretgas existentas da resursas el sectur dil management da projects e cuvierer meglier la communicaziun dalla vischnaunca duein resursas el sectur svilup communal/communicaziun vegnir scaffidas. Alla sesida dils 9 da mars 2022 have-va il parlament communal renviau il messadi davart scaffir ina plazza svilup commu-nal/communicaziun per mauns dalla repassada entras la suprastonza communala. Ils 28 da mars 2022 ha in brat cun treis representants dil parlament communal giu liug. A caschun da quel ei semussau che la direcziun generala ei l'endretga, entginas adattaziuns ein denton necessarias Per quei intent suttametta la suprastonza communala al parlament communal il suandont mes-sadi surluvrau.
Deutsch: Um anstehende Entwicklungsprojekte vorantreiben, bestehende Ressourcenengpässe im Be-reich Projektmanagement zu beheben und die Kommunikation der Gemeinde besser abzude-cken sollen Ressourcen im Bereich Gemeindeentwicklung/Kommunikation geschaffen werden. An der Sitzung vom 9. März 2022 hat das Gemeindeparlament die Botschaft betreffend Schaffung einer Stelle Gemeindeentwicklung/Kommunikation an den Vorstand zur Überarbeitung zurück-gewiesen. Am 28. März 2022 hat mit drei Vertretern des Gemeindeparlaments einen Austausch stattgefunden. Dabei hat sich gezeigt, dass die grundsätzliche Stossrichtung richtig ist, aber ein paar Anpassun-gen notwendig sind. Hierzu unterbreitet der Gemeindevorstand dem Gemeindeparlament nach-stehend die überarbeitete Botschaft.
Rumantsch: Sin fundament dalla situaziun da partenza explicada cheusura sco era ils resuns dil parlament communal duei il focus dallas resursas vegnir tschentaus sin ils camps dil svilup communal e communicaziun. Dalla substituziun dil menader canzlia duei vegnir desistiu. El sectur svilup communal ein il mument ils suandonts temas pendents (mira era il program da legislatura 2022–2025):
Deutsch: Aufgrund der oben dargestellten Ausgangslage sowie den Rückmeldungen aus dem Gemeinde-parlament soll der Fokus der Ressourcen auf die Felder Gemeindeentwicklung und Kommunika-tion gelegt werden. Auf die Stellvertretung des Leiters Kanzlei soll verzichtet werden. Im Be-reich Gemeindeentwicklung stehen derzeit folgende Themen an (siehe auch Legislaturpro-gramm 2022–2025):
Rumantsch: project da model «societad civila sco motor dil svilup» cun finiziun entras la conferenza dalla populaziun 10 onns fusiun da vischnauncas
Deutsch: Modellvorhaben «Zivilgesellschaft als Entwicklungsmotor» mit Abschluss durch Bevölke-rungskonferenz 10 Jahre Gemeindefusion
Rumantsch: L'incumbensa principala fuss igl accumpignament dil fatg resp. la direcziun parziala da projects ensemen cun la direcziun politica corrispundenta dalla suprastonza communala. Cheutier s'auda il management da projects, la concepziun e structuraziun da novs projects, communicaziun da project, la moderaziun da process participativs ed accumpignament dallas persunas interessadas (Stakeholder) e gruppas da lavur. Egl organigram duei la funcziun vegnir annectada sco plazza da stab tier il presidi communal.
Deutsch: Hauptaufgabe wäre die fachliche Betreuung resp. die Teilprojektleitung von Projekten zusam-men mit der jeweiligen politischen Leitung aus dem Gemeindevorstand. Dazu gehört das Pro-jektmanagement, die Konzeption und Strukturierung von neuen Projekten, Projektkommunika-tion, die Moderation von partizipativen Prozessen und Betreuung der Stakeholder und Arbeits-gruppen. Im Organigramm sollte die Funktion als Stabsstelle beim Gemeindepräsidium angeglie-dert sein.
Rumantsch: El sectur communicaziun, il qual cuntegn la communicaziun politica, la communicaziun publica e la communicaziun interna, vegnan gia oz in'entira retscha da canals administrada ed accumpi-gnada. Tochen dacheu muncava denton in concept da communicaziun che tschaffa claramein ils basegns e descriva ils canals tenor las gruppas en mira. Medemamein la coordinaziun corrispun-denta. El rom dall'ellaboraziun dil concept da communicaziun eis ei semussau che la communi-caziun dalla vischnaunca ei daventada pli pretensiusa, quei muort la fusiun denton era igl aug-ment dils canals d'informaziun. Ina particularitad ei la bilinguitad, la quala basegna medemamein temps e resursas.
Deutsch: Im Bereich Kommunikation, welche die politische Kommunikation, die öffentliche Kommunika-tion und die interne Kommunikation umfasst, werden bereits heute eine ganze Reihe von Kanä-len bewirtschaftet und betreut. Bislang fehlte jedoch ein Kommunikationskonzept, dass die Be-dürfnisse klar erfasst und die Kanäle zielgruppengerecht beschreibt. Ebenso die entsprechende Koordination. Im Rahmen der Erarbeitung des Kommunikationskonzepts hat sich gezeigt, dass die Kommunikation der Gemeinde aufgrund der Fusion, aber auch der Zunahme an Informati-onskanälen, der Vielfalt an Bedürfnissen anspruchsvoller geworden ist. Eine Besonderheit ist die Zweisprachigkeit, die ebenfalls ihre Zeit und Ressourcen braucht.
Rumantsch: Sin fundament dil concept da concepziun ch'ei vegnius deliberaus questa primavera dalla su-prastonza communala, stattan sper la coordinaziun e la tgira unitara dils canals actuals las suan-dontas incumbensas novas el focus:
Deutsch: Aufgrund des diesen Frühling vom Gemeindevorstand verabschiedeten Kommunikationskonzepts stehen nebst der Koordination und einheitlichen Pflege der bisherigen Kanäle folgende neue Aufgaben im Fokus:
Rumantsch: Sche quels dus secturs svilup communal e communicaziun duein vegnir accelerai sin fundament dils basegns cumprovai, drova ei resursas e cumpetenzas supplementaras ch'ein oz buc avon maun ell'administraziun. La dimensiun dallas resursas duei muntar a 60 tochen 100 pertschien d'ina plazza cumpleina. Tut tenor las annunzias ed ils profils san las duas incumbensas vegnir cur-cladas dad ina persuna ni repartgidas sin duas. Eventualmein ei in'installaziun en etappas raschu-neivla. Il spazi tier la dimensiun dalla plazza ei plinavon impurtonts per plidentar dapli candida-tas ni candidats potenzials.
Deutsch: Sollen diese beiden Bereiche Gemeindeentwicklung und Kommunikation aufgrund des ausge-wiesenen Bedarfs vorangetrieben werden, braucht es zusätzliche Ressourcen und Kompetenzen, die heute in der Verwaltung nicht vorhanden sind. Der Ressourcenumfang soll zwischen 60 und 100 Prozent einer Vollzeitstelle betragen. Je nach Eingang von Bewerbungen und Profilen kön-nen die beiden Aufgaben mit einer Person abgedeckt oder aber auf zwei Personen aufgeteilt werden. Eventuell ist auch ein etappenweiser Aufbau sinnvoll. Der Handlungsspielraum beim Stellenumfang ist zudem wichtig, um in diesem speziellen Fachbereich mehr potenzielle Kandi-datinnen oder Kandidaten anzusprechen.
Rumantsch: Tier ina dimensiun dalla plazza da 60 tochen 100 pertschien e cun la presumziun dad ina persu-na cun ina certa experientscha professiunala eis ei da quintar cun cuosts da paga brutto da 72'000 tochen 120'000 francs (paga d'entrada incl. contribuziuns dalla patruna).
Deutsch: Bei einem Stellenumfang von 60 bis 100 Prozent und unter der Annahme einer Person mit ei-ner gewissen beruflichen Erfahrung ist mit Bruttolohnkosten von 72'000 bis 120'000 Franken (Einstiegslohn inkl. AG-Beiträge) zu rechnen.
Rumantsch: Dapi la fusiun da vischnauncas ein ils cuosts da persunal stabils. Quei malgrad che la populaziun ei carschida per 10 pertschien, tgei ch'ei cumbinau cun in augment corrispundent dils surve-tschs administrativs. Quei engaschament supplementar ha saviu vegnir recepius cun alzar l'effi-zienza, optimar ils process ed investar ell'infrastructura dall'IT. Medemamein han novas incum-bensas saviu vegnir tschaffadas cun il medem diember dil persunal (p. ex. Premi Reuniun, fiasta da giuvens burgheis, accumpignament gruppa da lavur concept da cultura, augment da damon-das da baghegiar ils davos onns). Ulteriuras incumbensas pli grondas san denton buca vegnir pi-gliadas el plan da plazzas existent.
Deutsch: Seit der Gemeindefusion ist der Personalaufwand in der Verwaltung stabil. Dies obwohl die Be-völkerung um 10 Prozent zugenommen hat, was auch eine entsprechende Erhöhung der Verwal-tungsdienstleistungen mit sich bringt. Dieser Zusatzaufwand konnte mit Erhöhung der Effizienz, Optimierung der Abläufe und Investitionen in die IT-Infrastruktur aufgefangen werden. Ebenso konnten mit dem gleichen Personalbestand diverse neue Aufgaben aufgefangen werden (z.B. Premi Reuniun, Jungbürgerfeier, Betreuung Arbeitsgruppe Kulturkonzept, Zunahme Baugesuche in letzten Jahren). Weitere grössere Aufgaben können im bestehenden Stellenplan jedoch nicht mehr aufgefangen werden.
Rumantsch: Las cundiziuns d'engaschament dil persunal dalla vischnaunca Ilanz/Glion sedrezzan sebasond sin art. 50 al. 1 dalla constituziun dalla vischnaunca Ilanz/Glion (Constituziun communala; LIG 11.1) tenor la legislaziun cantunala da persunal. Resalvadas restan las disposiziuns dalla lescha da scola cantunala e dall'ordinaziun cantunala davart la salarisaziun dallas persunas d'instrucziun. Quellas cundiziuns d'engaschament valan aschigitg che la vischnaunca relai neginas disposiziuns divergentas. Per che la vischnaunca Ilanz/Glion sappi porscher era igl avegnir plazzas attractivas e per che singuls detagls sappien vegnir adattai sin mesira als basegns da nossa vischnaunca ei in'atgna lescha da persunal vegnida elaborada. El decuors ha la consultaziun tier il persunal dalla vischnaunca Ilanz/Glion giu liug e la lescha da persunal dalla vischnaunca Ilanz/Glion (Lescha da persunal; LPers; LIG 21.1) ei avon maun per la deliberaziun.
Deutsch: Die Anstellungsbedingungen des Personals der Gemeinde Ilanz/Glion richten sich gestützt auf Art. 50 Abs. 1 der Verfassung der Gemeinde Ilanz/Glion (Gemeindeverfassung; RIG 11.1) nach der jeweiligen kantonalen Personalgesetzgebung. Vorbehalten bleiben die Bestimmungen des kantonalen Schul¬gesetzes und der kantonalen Lehrerbesoldungsverordnung. Diese Anstellungsbedingungen gelten soweit die Gemeinde keine abweichenden Bestimmungen erlässt. Damit die Gemeinde Ilanz/Glion auch in Zukunft attraktive Stellen anbieten und einzelne Details massgeschneidert auf die Be¬dürfnisse unserer Gemeinde angepasst werden können, wurde eine eigene Personalgesetzgebung erarbeitet. In der Zwischenzeit hat eine Vernehmlassung beim Personal der Gemeinde Ilanz/Glion stattgefunden und das Personalgesetz der Gemeinde Ilanz/Glion (Personalgesetz; PersG; RIG 21.1) liegt zur Beschlussfassung vor.
Rumantsch: Dapi igl 1. da schaner 2025 ei la nova lescha davart la relaziun da lavur dallas collaboraturas e dils collaboraturs dil cantun Grischun (Lescha da persunal; LP; DG 170.400) en vigur. Igl avegnir vul la vischnanca Ilanz/Glion reglar las cumpetenzas e las divergenzas en cumparegliaziun cun la legislaziun cantunala da persunal en ina lescha da persunal communala. Il sboz present dalla lescha ei vegnius elaboraus cun consultar igl advocat e notar Reto T. Annen dalla canzlia Kornplatz. La vischnanca Ilanz/Glion occupescha – sco la vischnanca cun la pli gronda populaziun e surfatscha dalla Surselva – ver 160 collaboraturas e collaboraturs (ver 80 collaboraturas e collaboraturs dall'administraziun ed 80 collaboraturas e collaboraturs dalla scola). En cumplettaziun dalla legislaziun cantunala da persunal han biaras vischnancas grondas dil cantun Grischun in'atgna legislaziun da persunal, tgei che dat ad ellas ina certa libertad da decider en caussas dil dretg da persunal. La nova lescha da persunal dalla vischnanca Ilanz/Glion vegn a reglar – en cumplettaziun dalla legislaziun cantunala – la relaziun da survetsch e la salarisaziun dil persunal dalla vischnanca politica. L'entrada en vigur ei planisada igl 1. da schaner 2026.
Deutsch: Seit dem 1. Januar 2025 ist das neue Gesetz über das Arbeitsverhältnis der Mitarbeitenden des Kantons Graubünden (Personalgesetz; PG; BR 170.400) in Kraft. Künftig möchte die Gemeinde Ilanz/Glion die Zuständigkeiten und Abweichungen im Vergleich zur kantonalen Personalge-setzgebung in einem kommunalen Personalgesetz regeln. Der vorliegende Gesetzesentwurf wurde unter Beizug von Rechtsanwalt und Notar Reto T. Annen von der Kanzlei Kornplatz erarbeitet. Die Gemeinde Ilanz/Glion beschäftigt als bevölkerungs- und flächenmässig grösste Gemeinde der Surselva rund 160 Mitarbeitende (rund 80 Mitarbeitende Verwaltung und 80 Mitarbeitende Schule). Viele grosse Gemeinden des Kantons Graubünden verfügen in Ergänzung zur kantonalen Personal¬gesetzgebung über eine eigene Personalgesetzgebung, die ihnen in personalrechtlichen Angelegen¬heiten eine gewisse Entscheidungsfreiheit verschafft. Das neue Personalgesetz der Gemeinde Ilanz/Glion wird das Dienstverhältnis und die Besoldung des Personals der politischen Gemeinde in Ergänzung zur kantonalen Gesetzgebung regeln. Die Inkraftsetzung ist auf den 1. Januar 2026 geplant.
Rumantsch: Sebasond sin la nova lescha da persunal vegn il reglament vertent davart il temps da lavur dalla vischnanca Ilanz/Glion transferius en in'ordinaziun davart il temps da lavur. Cun il transferiment ein vegnidas fatgas singulas adattaziuns da dretg ch'ein medemamein vegnidas examinadas da Reto T. Annen dalla canzlia Kornplatz. La versiun presenta dall'ordinaziun davart il temps da lavur vegn presentada al parlament communal Ilanz/Glion per prender enconuschientscha. L'ordinaziun davart il temps da lavur vegn messa en vigur dalla suprastonza communala. Gliez ei medemamein planisau per igl 1. da schaner 2026. L'ordinaziun davart il temps da lavur dalla vischnanca Ilanz/Glion (Ordinaziun davart il temps da lavur; Otl; LIG 21.12) ei era suttamessa alla lescha cantunala da scola. En quella vegn il temps da lavur dallas persunas d'instrucziun reglaus sur il diember da lecziuns ed ultra da quei fixau tgei lavurs che quei pensum cumpeglia. Ina menziun punctuala dall'excepziun per las persunas d'instrucziun vegn buca recumandada. Schiglioc stuess quei vegnir fatg tier mintga singula disposiziun.
Deutsch: Gestützt auf das neue Personalgesetz wird das geltende Arbeitszeitreglement der Gemeinde Ilanz/Glion in eine Arbeitszeitverordnung überführt. Mit der Überführung wurden einzelne An-passungen vorgenommen, welche ebenfalls durch Reto T. Annen von der Kanzlei Kornplatz geprüft wurden. Die vorliegende Fassung der Arbeitszeitverordnung wird dem Gemeindeparlament Ilanz/Glion zur Kenntnisnahme vorgelegt. Die Inkraftsetzung erfolgt durch den Gemeindevorstand. Die Inkraftsetzung ist ebenfalls auf den 1. Januar 2026 geplant. Der Arbeitszeitverordnung der Gemeinde Ilanz/Glion (Arbeitszeitverordnung; AzV; RIG 21.12) geht das kantonale Schulgesetz ebenfalls vor. In diesem wird die Arbeitszeit der Lehrpersonen über die Anzahl Lektionen geregelt, und zusätzlich festgelegt, welche Arbeiten dieses Pensum umfasst. Eine punktuelle Erwähnung der Ausnahme für Lehrpersonen wird nicht empfohlen. Ansonsten müsste dies bei jeder einzelnen Bestimmung vorgenommen werden.
Rumantsch: Sebasond sin ils sclariments giuridics eis ei actualmein buca necessari che la suprastonza communala relai in'ordinaziun davart il persunal dalla vischnaunca Ilanz/Glion.
Deutsch: Gestützt auf die rechtlichen Abklärungen ist der Erlass einer Personalverordnung der Gemeinde Ilanz/Glion durch den Gemeindevorstand zum jetzigen Zeitpunkt nicht notwendig.
Rumantsch: Sebasond sin art. 35 al. 1 lit. a. dalla constituziun dalla vischnaunca Ilanz/Glion (Constituziun communala; LIG 11.1) ei il parlament communal responsabels per il relasch da leschas. Tenor art. 32 al. 1 lit. a. dalla constituziun communala resta il referendum facultativ resalvaus.
Deutsch: Gestützt auf Art. 35 Abs. 1 lit. a. der Verfassung der Gemeinde Ilanz/Glion (Gemeindeverfassung; RIG 11.1) ist das Gemeindeparlament für den Erlass von Gesetzen zuständig. Vorbehalten bleibt das fakultative Referendum gemäss Art. 32 Abs. 1 lit. a der Gemeindeverfassung.